اقرا عزیز

اقراء عزیز (پیدائش : 24 نومبر 1997ء) ایک پاکستانی اداکارہ ہیں۔ اُنہوں نے 2018ء میں مومِنہ دُرید کی تمثیل سُنو چندا میں اجیہ کا کردار ادا کیا، جس پر اُنہیں لکس سِجل اعزازات کی جانب سے بہترین بعید نمائی اداکارہ کا تمغا عطا کیا گیا۔ اُنہیں اُردوُ تمثیلات میں اپنی اداکاری کے باعث ہم ایوارڈز کی جانب سے بھی 2 تمغات موصول کیے اقراء نے اس شعبے میں اپنی رَوِش کا آغاز سٹرس ٹیلینٹ ایجنسی کے زیرِ سایہ ایک تجارتی نمائندہ کی حیثیت سے کیا۔ اُنہوں نے اپنی اداکاری کا آغاز 2014ء میں ہم ٹی وی کے ڈرامے کسے اپنا کہیں میں ایک معاون کردار سے کیا اور اپنا پہلا مرکزی کردار 2015ء میں ہم ٹی وی کے ڈرامے مقدس میں نبھایا۔ بعد ازاں اُنہیں اپنی ڈرامےات مول (2015ء)، دیوانہ (2016ء)، لاج (2016ء)، سوچا نہ تھا (2016ء)، چھوٹی سی زندگی (2016ء)، ناٹک (2016ء)، گستاخ عشق (2017ء)، غیرت (2017ء)، قربان(2017ء)، تعبیر(2018ء) اور رانجھا رانجھا کردی (2018ء) میں اپنی جاندار اداکاری کے باعث ناقابلِ فراموش شہرت حاصل کی۔

ابتدائی زندگی 
اقراء عزیز 24 نومبر 1997ء کو ایک سندھی گھرانے میں عبد العزیز اور آسیہ عزیز کے گھر پیدا ہوئیں۔ اُن کے خاندان میں 3 افراد شامل ہیں یعنی اُن کی والدہ، اُن کی ہمشیرہ اور وہ خود۔ کم سنی میں والد کے انتقال کے بعد اُن کی کفالت اُن کی والدہ نے ہی کی۔ اُنہوں نے کئی جگہوں پر اپنی والدہ کی بے پناہ جد و جہد کی وضاحت بھی کی۔ اقراء عزیز اپنی والدہ کے ساتھ ہی کراچی میں مُقیم ہیں۔ اُن کے پاس جامعہ کراچی سے تجارت بحقُ الرّوایہ کی ایک نامُکمّل سند بھی موجود ہے جسے وہ تا بہ مقدور جلد از جلد مُکمّل کرنے کی خواہاں ہیں۔

رَوِش 
اقراء عزیز نے تماش کاری میں اپنی رَوِش کا آغاز 14 سال کی عمر میں کیا۔ وہ اپنے ایک انٹرویو میں بیان کرتی ہیں کہ اُن کی والدہ کی شدید خواہش تھی کہ اُن کی بیٹی اداکاری سے قبل اپنی تعلیم مُکمّل کرلے۔ اقراء پہلی بار ایک تجارتی نمائندہ کی صورت میں نظر آئیں اور سٹرس ٹیلنٹ ایجنسی نے اُنہیں موقع فراہم کیا۔ بعد ازاں ہم ٹی وی کی ڈراماتی تخلیق کار مومنہ درید کو اُن سے التفات ہوا اور اُنہوں نے اقراء کو اپنا ڈراما کسے اپنا کہیں میں ایک کردار پیش کیا، جس میں اُنہوں نے دانش تیمور، اریج فاطمہ، شبیر جان اور دیگر تجربہ کار اداکاروں کے ہمراہ کام کیا۔

تماش کاری میں اپنی رَوِش جاری رکھتے ہوئے اُنہوں نے ہم ٹی وی کے ڈرامے مُقدّس میں نور حسن کے ہمراہ مرکزی کردار ادا کیا جو عدیل رزّاق کے ناول سے ماخوذ تھا۔ یہ کردار اُن کی کیریئر میں خاصی پیش رفت کا باعث بنا اور اس کے لیے اُنہیں ہم ٹی وی کی جانب سے بہترین تماش کاری انگیخت (زن) کا خطاب دیا گیا۔ اس کے بَجُز اس ڈراما کو سالانہ لکس اسٹائل ایوارڈز میں بہترین ٹیلی ویژن ڈراما کے تمغے کے لیے بھی نامزد کیا گیا۔ اُسی سال اُنہوں نے الیاس کشمیری کی ڈراما مول میں بھی ایک مُتوازی-مرکزی کردار ادا کیا۔

2016ء میں اُنہیں ہم ٹی وی کے ڈرامے سوچا نہ تھا میں مرکزی کرداروں میں پایا گیا- بعد ازاں اُنہوں نے دیوانہ میں ایک شرارتی جن فلک (شہروز سبزواری) کی دوست مہر سلطانہ (مہرُو) کا کردار ادا کیا۔ اس کے بعد اُنہوں نے احمد بھٹّی کے ڈرامے کسے چاہوں میں معاون کردار مرینہ زمان اور ایک ڈراما لاج میں منّت چوہدری کا کردار ادا کیا۔ ہم ٹی وی کے ڈرامے چھوٹی سی زندگی میں اداکار شہزاد شیخ سے اُن کے ڈرامےی ہم آہنگی کو خوب سراہا گیا اور اُنہیں بہترین تمثیلی جوڑے کے تمغے کے لیے نامزد کیا گیا۔ اسی ڈراما کے باعث اُنہیں ہم ٹی وی کی جانب سے بہترین اداکارہ کا تمغا بھی موصول ہوا۔

2017ء میں اُنہوں نے اُردُو 1 کے ڈرامے میں مرکزی کردار اور ہم ٹی وی کے ڈرامے دلِ جانم میں مہمان اداکار کی حیثیت سے کام کیا۔ بعد ازاں اُنہوں نے اے آر وائی ڈیجیٹل کے ڈرامے غیرت(ناموسی قتل پر مبنی ڈراما) میں سیّد جبران اور عبدالمُنیب بٹ کے ہمراہ اور ہم ٹی وی کے ڈرامے خاموشی میں زارا نُور عبّاس، عفّان وحید اور بلال خان کے ہمراہ مرکزی کردار ادا کیے۔خاموشی میں اُنہوں نے ایک مغرُور، لالچی اور مُخالف لڑکی نعیمہ کا کردار ادا کیا۔ مینگوباز کے ایک تجزیہ کار لکھتے ہیں کہ، "اُنہوں نے جس حُسنِ عمل سے نعیمہ کا کردار پیش کیا، تمام ناظرین نعیمہ سے نفرت کرنے پر مجبور ہو گئے۔" اُنہوں نے ہم ٹی وی کے برائیڈل کوچور ویک میں بھی عائشہ فرید کے ملبوساتی مجموعے کی نمائندگی کی۔

جنوری 2018ء میں اُنہوں نے حمزہ ملک اور راحت فتح علی خان کے موسیقی منظرے "او جاناں" اور عاصم اظہر کے موسیقی منظرے "جو تو نی ملا" میں کام کیا جو جولائی 2018ء میں شائع ہوئی۔ اس سے چند ماہ قبل اُنہوں نے شہزاد شیخ، بلال عبّاس خان اور عُمیر رانا کے ہمراہ اے آر وائی ڈیجیٹل کے ڈرامے قُربان میں ایک چُلبُلی اور معتمد لڑکی ہیر کا کردار ادا کیا۔ رمضان 1440ھ بمُطابق مئی 2018ء میں اُنہوں نے فرہان سعید کی ہمراہ ہم ٹی وی کے ڈرامے سُنو چندا میں اجیہ نزاکت علی کا کردار ادا کیا جس میں اُن دونوں کو اپنی ڈرامےی ہم آہنگی کے باعث خوب سراہا گیا۔ اسی ڈراما کے باعث اُنہیں لکس سٹائل ایوارڈز کی جانب سے بہترین "بعید نمائی اداکارہ" کا تمغا بھی موصول ہوا۔ اُنہوں نے ہم ٹی وی کے ڈرامے تعبیر میں مرکزی کردار ادا کیا۔ دی ایکسپریس ٹریبیون کے احمد صارم فرماتے ہیں کہ، "اقراء عزیز نے انتہائی کم عمری میں اپنے اداکارانہ جواہر کو ایک خوشحال جیہ سے مُبتذل نعیمہ تک اور ایک مختوب کردار تعبیر تک، مُختلف اقسام کے کرداروں کے ذریعے ثابت کیا ہے۔"

پھر اُنہیں فائزہ افتخار کی مرقومہ ڈراما رانجھا رانجھا کردی میں دیکھا گیا۔ اُن کے خاکروبین سے مُتعلقہ کردار "نُوری کو ناقدین نے بھی خوب سراہا۔ اُن کے دیگر ڈرامای منصوبات میں ہم ٹی وی کے ڈرامے سُنو چندا بھی شامل ہے جو دو مُختلف سلسلوں پر مُشتمل ہے۔ اس کے ہدایت کار احسن طالش اور تخلیق کار مومنہ دُرید ہیں۔

ذرائع ابلاغ میں شبیع 

اقراء عزیز نے پاکستانی صنعتِ ڈراما میں اپنی حیثیت ایک مرکزی اداکارہ کے طور پر قائم کرلی ہے۔ وہ مُختلف مُذاکراتی تقاریب کی مہمان بھی بن چُکی ہیں۔ اُنہوں نے اوّلاً 2015ء میں ندا یاسر کے مارننگ شو جاگو پاکستان جاگو میں شرکت فرمائی، پھر 2018ء میں یاسر حُسین کی مُذاکراتی تقریب "دی آفٹرمُون شو" میں مہمان بنیں۔ مئی 2018ء میں سٹرس ٹیلنٹ ایجنسی سے مُعاہدے کے بعد وہ صحافیوں کے سوالات کی نذر ہوگئیں۔

سٹرس ٹیلنٹ ایجنسی کے سربراہ، فہد حُسین فرماتے ہیں کہ، "اقراء عزیز نے ہم سے مُعاہدہ کیا تھا کہ وہ ہم سے غیر تصدیق شُدہ اشتہارات کی نُمائندگی نہیں کریں گی، جس کے برعکس، اُنہوں نے ایک اور پی آر ایجنسی سے تعلُّقات استوار کر لیے۔" جواباً اُنہوں نے ان تمام الزامات سے انکار کرتے ہوئے فرمایا کہ، "فہد نے کبھی مُجھے مُعاہدہ نامے کی نقل فراہم نہ کی اور اس کے علاوہ وہ کئی مہینوں سے میرے مُعاوضوں کی ادائیگی میں بھی تاخیری حربے استعمال کر رہے ہیں۔" بعد ازاں اُن دونوں کے وُکلاء نے یہ تنازع حل کر دیا، جس پر اُن دونوں نے کہا کہ، 

ستمبر 2018ء میں اُنہیں ہم اسٹائل ایوارڈز کی جانب سے "سجیلی ترین اداکارہ" کا تمغہ عطا کیا گیا۔ وہ 7 اپ، نیسلے اور کیڈبری سمیت کئی تجارتی کاروانوں کی سفیر بھی ہیں۔ نومبر 2018ء میں ماڈل حسنین لہری کے ہمراہ پاکستان میں اوپو اے 7 کی تشہیر میں شرکت کی اور اس کاروان کی بھی سفیر رہیں۔ رانجھا رانجھا کردی اور سُنو چندا کی کامیابی کے بعد ناقدین نے اُنہیں صنعتِ ڈراماِ پاکستان کی سب سے مُتاثر کُن اداکارہ کا خطاب عطا کیا۔

ذاتی زندگی 

اُن کی والدہ پاکستان میں کریم کی پہلی خاتُون گاڑی بان ہیں۔ اُن کی بڑی بہن صدرہ عزیز پیشے کے اعتبار سے ایک اُستانی ہیں۔ب7 جولائی 2019ء کو اٹّھارہویں سالانہ لکس سجل اعزازات ہجدَہُم کی تقریب کے دوران میں اداکار یاسر حُسین سے اپنی باقاعدہ منگنی کا اعلان کردیا اور 28 دسمبر 2019ء کو وہ دونوں نِکاح کے رشتے میں مُنسلک ہوگئے۔

تمثیلات

ٹیلی ویژن

موسیقی منظر

تمغات میں نامزدگی

حوالہ جات 

1997ء کی پیدائشیں
اردو سنیما میں اداکارائیں
اکیسویں صدی کی پاکستانی اداکارائیں
بقید حیات شخصیات
پاکستانی ٹیلی ویژن اداکارائیں
سندھی شخصیات
Short description is different from Wikidata